২০২২ পূর্ব আফ্রিকা টি২০ সিরিজ
২০২২ পূর্ব আফ্রিকা টি২০ সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২২ সালের ডিসেম্বর মাসে রুয়ান্ডায় অনুষ্ঠিত হয়। সিরিজে স্বাগতিক রুয়ান্ডার সঙ্গে অংশগ্রহণ করে উগান্ডা ও তানজানিয়া। অংশগ্রহণকারী দলগুলোর জন্য সিরিজটি ২০২৪ আইসিসি পুরুষ টি২০ বিশ্বকাপের আফ্রিকা বাছাইপর্বের আঞ্চলিক ফাইনালের প্রস্তুতি হিসেবে গণ্য হয়। সিরিজের সব ম্যাচ কিগালির গাহাংগা আন্তর্জাতিক ক্রিকেট স্টেডিয়ামে অনুষ্ঠিত হয়। প্রাথমিকভাবে সিরিজে কেনিয়ার অংশগ্রহণ করার কথা থাকলেও পরবর্তীতে তারা নিজেদের নাম প্রত্যাহার করে নেয়। সিরিজে পয়েন্ট তালিকার সেরা দল হিসেবে উগান্ডা বিজয়ী হয়।